ການໂຈມຕີ ທາງອາກາດ ຂອງແນວໂຮມ ສັງຫານນັກລົບ ລັດອິສລາມ 2,500 ຄົນ ໃນເດືອນທັນວາ
ໂຄສົກຂອງກອງທັບ ສຫລ ກ່າວວ່າ ກຸ່ມລັດອິສລາມ​ ຍັງໄດ້ສູນເສຍ ດິນແດນທີ່ຕົນ ເຄີຍຄວບຄຸມ ຢ່າງໜ້ອຍ​ 20,000 ຕາລາງກິໂລແມັດ​.
ໂຄສົກຂອງກອງທັບສະຫະລັດກ່າວວ່າ ການໂຈມຕີທາງອາກາດ ຂອງແນວໂຮມ ພາຍໃຕ້ການນຳພາ ຂອງສະຫະລັດ ຕໍ່ເປົ້າໝາຍ ຂອງກຸ່ມລັດອິສລາມໃນອີຣັກແລະຊີເຣຍໄດ້ສັງຫານພວກຫົວຮຸນ ແຮງປະມານ 2,500 ຄົນ ໃນເດືອນທັນວາຜ່ານມານີ້ ພັນເອກ Steve Warren ກ່າວຕໍ່ພວກນັກຂ່າວວ່າ ນັບແຕ່ການ ໂຈມຕີທາງອາ ກາດຂອງແນວໂຮມເລີ້ມຂຶ້ນ ໃນເດືອນສິງຫາ ປີ 2014 ກຸ່ມລັດອິສລາມ ໄດ້ສູນເສຍດິນແດນ ທີ່ຕົນເຄີຍຄວບຄຸມ ຢ່າງໜ້ອຍ 20,000 ຕາລາງກິໂລແມັດ ທ່ານກ່າວວ່າກຸ່ມລັດອິສ ລາມບໍ່ສາມາດຍຶດພື້ນທີ່ໃໝ່ໃດໆນັບແຕ່ເດືອນພຶດສະພາປີກາຍ ນີ້ເປັນຕົ້ນມາ ທ່ານ Warren ໄດ້ໃຊ້ຊື່ຫຍໍ້ ຂອງກຸ່ມລັດອິສລາມ ໂດຍກ່າວວ່າ ພວກເຮົາເຊື່ອວ່າ ກຸ່ມ ISIL ເວລານີ້ກຳລັງຢູ່ໃນທ່າປ້ອງກັນ ຖ້າເຈົ້າຫາກເປັນພາກສ່ວນຂອງກຸ່ມ ISIL ແລ້ວ ພວກເຮົາກໍຈະຂ້າເຈົ້າ ນັ້ນຄືລະບຽບການຂອງພວກເຮົາ ທ່ານກ່າວວ່າ ການໂຈມຕີທາງອາກາດທີ່ເພີ້ມຂຶ້ນໄດ້ມີຜົນກະທົບທີ່ສຳຄັນຕໍ່ການຜະລິດ ນ້ຳມັນຂອງກຸ່ມ ISIL ຫລຸດຈາກ 45 ພັນຖັງຕໍ່ມື້ ລົງມາເປັນ 34 ພັນຖັງ ໃນອາທິດແລ້ວນີ້ ກຳລັງອີຣັກທີ່ໄດ້ຮັບການໜຸນຫລັງຈາກການໂຈມຕີທາງອາກາດຂອງ ສະຫະລັດ ແລະກຳລັງຊົນເຜົ່າຊຸນນີ່ ໄດ້ຂັບໄລ່ກຸ່ມລັດອິສລາມອອກ ຈາກເມືອງຣາມາດີ ເມືອງເອກຂອງແຂວງອານບາ ທ່ານ Warren ກ່າວວ່າ ກຳລັງອີຣັກທີ່ກວດລ້າງກຸ່ມລັດອິສລາມຢູ່ເມືອງຣາມາດີໄດ້ຄົ້ນ ພົບພວກພົນລະເຮືອນ ທີ່ຖືກສັງຫານ ແບບປະຫານຊີວິດ ແລະອີກຈຳນວນນຶ່ງ ຖືກໃຊ້ ເປັນເຄື່ອງກຳບັງລູກປືນ ໃຫ້ກຸ່ມລັດອິສລາມ ທ່ານເວົ້າວ່າ ພົນລະເຮືອນຫຼາຍຮ້ອຍຄົນ ຮວມທັງເດັກນ້ອຍທີ່ຍັງສືບຕໍ່ພາກັນຫລົບໜີຈາກເມືອງດັ່ງກ່າວ ແມ່ນໄດ້ຮັບການຊ່ອຍ ເຫລືອຈາກກຳລັງຂອງອີຣັກ